cyanic-selkie/wikianc huggingface dataset:
Pjatigorskas Valsts universitāte
Vēsture
Kopš 1961. gada — Pjatigorskas Valsts Svešvalodu Pedagoģiskais institūts. 1995. gadā to pārdēvēja par Pjatigorskas Valsts lingvistisko universitāti.
Nosaukums kopš 2016. gada — Pjatigorskas Valsts universitāte.
Starptautiskā sadarbība
Kopš 2017. gada Pjatigorskas Valsts universitāte ir iekļauta projektā "Knowledge Exchange and Academic Cultures in the Humanities: Europe and the Black Sea Region, late 18th – 21st Centuries" Eiropas Savienības programmas "Horizon 2020" ietvaros.
Galinda (zeme)
Galinda bija senprūšu zeme tagadējās Varmijas-Mazūrijas vojevodistes teritorijā. Atradās Mazovijas pierobežā, starp Bārtas zemi ziemeļos, Sasnas zemi rietumos un Sudavas zemi austrumos.
Vēsture
Galindi pirmo reizi pieminēti grieķu vēsturnieka Ptolemaja darbā Ģeogrāfijas ceļvedis (Geographike Hyphegesis) ap mūsu ēras 150. gadu kā Galindoi.
Prūsijas krusta kara laikā 1231. gadā galindu zeme nosaukta par Galindo. Šajā pierobežas zemē Vācu ordenis 1285. gadā uzcēla Lecenes pili (Lötzen, no jauna dibināta 1348. gadā), 1335. (1396.) gadā Angerburgas pili (Angerburg), 1345. gadā Johanisburgas pili (Johannisburg) un 1360. gadā Ortelsburgas pili (Ortelsburg). Iekarotā Galindas teritorija atradās Balgas komtura pakļautībā.
1525. gadā Galindas zeme iekļauta Prūsijas hercogistes sastāvā, vēlāk Prūsijas un Vācijas impērijas sastāvā. Pēc Otrā pasaules kara, pamatojoties uz 1945. gada Potsdamas konferences lēmumiem, šī teritorija tika piešķirta Polijai.
Lāslo III
Lāslo III (hu, ; dzimis ap 1200. gadu, miris ) bija mazgadīgs Ungārijas karalis no 1204. gada līdz savai nāvei 1205. gadā. Bija Ungārijas karaļa Imres dēls. Tika kronēts, tēvam vēl dzīvam esot. Pēc tēva nāves par reģentu kļuva Imres brālis Andrāšs II. Tomēr, baidoties par drošību, Lāslo māte Aragonas Konstance kopā ar dēlu bēga uz Vīni, kur Lāslo III pēkšņi mira.
Ieva Brante
Ieva Brante (dzimusi ) ir latviešu juriste un politiķe. Šobrīd ir 14. Saeimas deputāte. Pārstāv Latvijas Reģionu apvienību un "Apvienoto sarakstu".
Dzīvesgājums
Dzimusi 1979. gada 21. novembrī. 2012. gadā absolvēja studijas Biznesa augstskolā "Turība" un ieguva maģistra grādu tiesību zinātnē. Darbojusies juridiskajā privātpraksē un kā "Čakstes biedrības" valdes priekšsēdētāja.
Toli dzeivoj
Tautasdziesmas harmonizējums sacerēts 1921. gadā kā kādas baltkrievu melodijas lokalizējums. Pārsentimentizētā satura dēļ tas bija tāls latviskajai pasaulei, un, šķiet, to uzņēma programmā vairāk lokālās popularitātes dēļ.
Ieva Brante
Politiskā darbība
2018. gadā I. Brante nesekmīgi kandidēja 13. Saeimas vēlēšanās no Latvijas Reģionu apvienības. 2019. gadā kandidēja Eiropas Parlamenta vēlēšanās, bet tāpat netika ievēlēta.
2020. gada ārkārtas vēlēšanās viņa tika ievēlēta Rīgas domē no Nacionālās apvienības un Latvijas Reģionu apvienības kopējā saraksta.
2022. gada Saeimas vēlēšanās I. Brante kandidēja no "Apvienotā saraksta". Sākotnēji I. Brante netika ievēlēta, bet 15. decembrī viņai apstiprināja 14. Saeimas deputāta pilnvaras, pēc tam, kad no tā paša saraksta ievēlētais Didzis Šmits savas pilnvaras uz laiku nolika, lai darbotos Krišjāņa Kariņa Ministru kabinetā.
Krasnoborskas rajons
Krasnoborskas rajons ir Krievijas Arhangeļskas apgabala administratīvais rajons apgabala dienvidaustrumu daļā. Rajons robežojas ar Arhangeļskas apgabala Ļenas rajonu austrumos, Kotlasas rajonu dienvidos, Ustjas rajonu rietumos un Verhņaja Toimas rajonu ziemeļos, kā arī Komi republikas Udoras rajonu ziemeļrietumos.
Svētie Kosma un Damiāns
Svētie Kosma un Damiāns (dzimuši 3. gadsimtā, miruši apm. ) ir leģendāri kristiešu dvīņu brāļi - mocekļi, kuri, pēc Rietumu kristietības tradīcijas, 3. gadsimtā Romas impērijas Sīrijas provinces Ajasas pilsētā bez maksas ārstēja cilvēkus. Diokletiāna kristiešu vajāšanas laikā kopā ar trim citiem saviem brāļiem esot gājuši bojā mocekļu nāvē. Godināti no 4. gadsimta.
Pareizticīgā tradīcija godina trīs šādus dvīņubrāļus. Vieni no brāļiem dzīvoja Mazāzijā, ārstēja cilvēkus, mira dabīgā nāvē. Esot bijuši arī Svētie Kosma un Damiāns, kuri dzīvoja Romā un gājuši bojā imperatora Karīna (Carinus, 283 — 285) valdīšanas laikā. Trešie Kosma un Damiāns esot dzimuši Arābijā un sodīti ar nāvi Kilikijā. Katriem no šiem brāļiem ir sava piemiņas diena kalendārā.
Jaundrusti
Jaundrusti (agrāk arī Jaundrustu muiža) ir ciems Smiltenes novada Drustu pagastā. Apdzīvotā vieta atrodas pagasta dienvidaustrumu daļā, Jaundrustu ezera krastā, pie autoceļa P29.
Leģionāru slimība
Leģionāru slimība jeb legioneloze ir atipiskas pneimonijas veids, ko izraisa jebkura no Legionella baktērijām. Slimības pazīmes un simptomi ir klepus, elpas trūkums, drudzis, muskuļu sāpes. Vēl var rasties slikta dūša, vemšana un caureja.
Babrovka
Babrovka ir ciems Rikavas pagastā, Rēzeknes novadā. Atrodas 222 km attālumā no Rīgas.
Leģionāru slimība
Baktērija atrodama saldūdenī. Cilvēks inficējas, ieelpojot baktērijas saturošas aerosolizētas ūdens daļiņas, kas veidojas no sīkiem ūdens pilieniņiem, kad ar baktērijām piesārņotais ūdens atsitas pret cietām virsmām. Baktērija parasti neizplatās starp cilvēkiem. Riska faktori ir lielāks vecums, smēķēšana, hroniskas plaušu slimības, slikta imūnsistēma.
Pret slimību nav vakcīnas. Slimību var novērst, uzturot labā stāvoklī ūdens sistēmas. Leģionāru slimību ārstē ar antibiotikām. Bieži nepieciešama hospitalizācija. No slimības, ja tā tiek ārstēta, mirst aptuveni 10% inficēto, slimības neārstēšanas gadījumā — aptuveni 39%.
Saslimšanas gadījumu skaits pasaulē nav zināms. Tiek lēsts, ka leģionāru slimība ir iemesls 2—9% pneimonijas gadījumu. Lai arī saslimt ar to var jebkurā gada laikā, slimība visbiežāk sastopama vasarā un rudenī. 1976. gada Amerikas leģiona konferencē notika pirmais zināmais slimības uzliesmojums, no šī notikuma slimība arī ieguvusi nosaukumu.
Mazūrija
Vēsture
Vācu ordenis šo novadu iekaroja 1277.-1283. gadā. Pēc Prūsijas krusta kariem iznīcināto un padzīto prūšu un jātvingu vietā apmetās ienācēji no Mazovijas, kurus sāka dēvēt par mazūriem. Reformācijas laikā 16. gadsimtā mazūri pārgāja luterticībā.
Pirmā pasaules kara laikā 1914. gada septembrī šeit notika Pirmā Mazūrijas ezeru kauja un 1915. gada februārī Otrā Mazūrijas ezeru kauja pret iebrukušo Krievijas impērijas karaspēku.
Anabolisms
Anabolisms jeb plastiskā vielmaiņa ir vielmaiņas reakciju kopums, kurā no vienkāršākiem savienojumiem biosintēzes ceļā veidojas sarežģītāki savienojumi ar lielākām molekulām. No centrālajiem metabolītiem sintezējas vienkāršas molekulas (aminoskābes, nukleotīdi, taukskābes, monosaharīdi) kuri tālāk kalpo sarežģītāku vielu veidošanai, piemēram, olbaltumvielu sintēzei. Anaboliskās reakcijas pārsvarā ir endotermiskas - tās prasa enerģijas pievadīšanu. Šī enerģijas pievadīšana notiek lielākoties hidrolizējot adenozīntrifosfātu jeb ATP. Pretējs process anabolismam ir katabolisms, kad sarežģītākas molekulas tiek šķeltas vienkāršākās un enerģija tiek iegūta šūnu elpošanai.
Piemērs anaboliskajiem procesiem ir kaulu augšana, mineralizācija, kā arī muskuļu masas pieaugums. Endokrinologi attiecīgi mēdz klasificēt hormonus pēc tā, vai tie ir ar anabolisku vai katabolisku darbību. Pie anaboliskiem hormoniem pieder anaboliskie steroīdi, kas stimulē proteīnu sintēzi, muskuļu augšanu un insulīna veidošanos.
Nikolajs Stasenko
Nikolajs Stasenko (dzimis 1987. gada 15. februārī) ir Baltkrievijas hokejists, aizsargs, Baltkrievijas hokeja izlases dalībnieks. Pašlaik (2018) Stasenko spēlē Kontinentālās hokeja līgas kluba Podoļskas "Vityaz" sastāvā.
Spēlētāja karjera
Profesionāļa karjeru Stasenko aizsāka 2004.—05. gada sezonā, kad debitēja Baltkrievijas Ekstralīgas kluba Minskas "Yunost" sastāvā. Jau nākamajā sezonā viņš tā rindās bija nostiprinājies, "Yunost" spēlējot līdz pat 2008.—09. gada sezonas izskaņai, kad kopā ar klubu izcīnīja Baltkrievijas čempiona titulu.
2009.—10. gada sezonu Stasenko uzsāka KHL kluba Habarovskas "Amur" sastāvā, tā rindās aizvadot nākamās divas sezonas. 2011. gada vasarā aizsargs pievienojās Čerepovecas "Severstal" rindām.
Baltkrievijas hokeja izlases sastāvā spēlējis 2010. gada olimpisko spēļu turnīrā, kā arī trīs Pasaules čempionātos.
Maikls Dosons
Maikls Ričards Dosons (en, dzimis ) ir bijušais Anglijas futbolists, spēlēja aizsarga pozīcijā, bijis Anglijas futbola izlases dalībnieks.
Savu karjeru sācis Nottingham Forest komandā, bet 2005. gadā pievienojies Tottenham Hotspur komandai. 2008. gadā ar komandu ieguvis Anglijas Līgas kausu. 2014. gada augustā Dosonu iegādājās Hull City komanda. Pirmajā sezonā ar komandu izkritis un Anglijas čempionātu, bet jau nākamajā sezonā palīdzējis komandai atgriezties Premjerlīgā. Savu karjeru noslēdzis Nottingham Forest.
Anglijas futbola izlases sastāvā piedalījies 2010. gada FIFA Pasaules kausā.
Sasniegumi
Tottenham Hotspur
Studentu Paradīze
Svētki notika no 2007. līdz 2015. gadam. Tos rīkoja ar mērķi rast vienotību studentu vidū, kā arī organizēt vienotus mācību gada atklāšanas svētkus visiem Latvijas studentiem. Svētku organizēšanā iesaistījās 25 augstākās izglītības mācību iestādes no visas Latvijas.
Moto
Studenti dažādi — Paradīze viena!
2012. gads
"Studentu Paradīze 2012" norisinājās 2012. gada 21. septembrī "Arēnā Rīga". Pasākumu apmeklēja 11 000 studentu.
Uz 6 skatuvēm uzstājās 70 mākslinieki no Latvijas un ārvalstīm, piemēram, Gacho, Labvēlīgais Tips, Dzelzs Vilks, Musiqq, 4vēji, Transleiteris, DJ Quest no Igaunijas, DJ WIDENSKI no Igaunijas, ANDRE CRASH, MC Alex G no no Itālijas, DJ MVP no Igaunijas, DJ Deros, DJ Tomu Grēviņu, DJ Egonu Reiteru un citi.
2011. gads
Piektā jubilejas gada "Studentu Paradīze" norisinājās 2011. gada 23. septembrī "Arēnā Rīga". 2011. gada pasākumā tika izpārdotas visas ieejas biļetes. Pasākumu apmeklēja 12 000 jaunieši.
Uz 6 skatuvēm uzstājās 40 mākslinieki no Latvijas un ārvalstīm, piemēram, Supafly no Lielbritānijas, Dzelzs Vilks, Musiqq, Dvīnes, Ivo Fomins, Double Faced Eels, into one, Tumsa un Kaža, The Crystal Apes no Vācijas, Vic Anselmo, Thursday 12th, Dziļā Nemaņā, Ratz Lukas, Andre Crash un Catherine, Droydi no Brazīlijas, Mats Gulbrandsen no Norvēģijas, Roberts Lejasmeijers, [Ex] da Bass, Kristella, Da White, Chris Cherry, Anastacia, Paul Birman, DJ Reverss, DJ Mareks Lācis, DJ Vento, DJ Kress, DJ Gustavito, DJ AI-VA, DJ Rise, DJ SHADOWS, DJ Wyesis, DJ Ikazz, DJ NS, DJ T un citi.
2010. gads
2010. gada 24. septembrī "Studentu Paradīzi" apmeklēja vairāk kā 11 000 jauniešu, kas ir rekords studentu pasākumu apmeklējumu ziņā Latvijā un "Studentu Paradīzes" vēsturē! Pasākumā uz 9 skatuvēm uzstājās 40 mākslinieki no 7 pasaules valstīm. Pasākumu vadīja Māris Grigalis, uzstājās Dollarman (ASV), GACHO, Musiqq, Aisha, Ēnas, Pienvedēja Piedzīvojumi, Seat Free, WILD, Droydi (Brazil), Gabbi Lopez (UK), Moses Malone (DK), Kaspars Zlidnis, Dvīnes un citi. "Arēnas Rīga" ārējā teritorijā tika izvietoti baseini, kuros notika Red Bull Winch Session.
"Studentu Paradīzi 2010" atklāja Rīgas vicemērs Ainārs Šlesers un augstskolu rektori, kā arī gaisa akrobāti un vairāk kā 40 dejotāji.
Holgers Nīlsens
Holgers Luiss Nīlsens (da; dzimis, miris ) bija dāņu paukotājs, sporta šāvējs un vieglatlēts, vairāku olimpisko medaļu ieguvējs. Viņš startēja 1896. gada vasaras olimpiskajās spēlēs Atēnās. Viņš, ir pazīstams arī ar pirmo modernās rokasbumbas spēles noteikumu izveidošanu.
1896. gada vasaras olimpiskās spēles
Nīlsens 1896. gada vasaras olimpiskajās spēlēs Atēnās startēja trijos dažādos sporta veidos: paukošanā, šaušanā un vieglatlētikā, kopumā sešās dažādās disciplīnās, no kurām trijās ieguva olimpiskās medaļas.
Studentu Paradīze
2009. gads
Septembra mēnesī pirms svētkiem notika arī "Studentu Paradīzes" Pre-party un Drift Party. Drift Party jau otro gadu notika pie I/C Olimpia un to ietvaros studentu komandas piedalījās auto stumšanas sacensībās, kā arī vēroja drifteru paraugdemnstrējumus.
Holgers Nīlsens
1896. gada vasaras olimpiskās spēles
Šaušanā viņš startēja 4 disciplīnās. 25 metru šaušanā ar militāro pistoli viņš izcīnīja 5. vietu, kaut viņa iegūtais rezultāts precīzi nav zināms. 25 metru ātršaušanā ar pistoli viņš ieguva trešo vietu, bronzas medaļu. Šajā disciplīnā viņš zaudēja grieķiem Joannim Frangudim (zelta medaļa) un Georgijam Orfanidim (sudraba medaļa). 30 metru šaušanā ar pistoli viņš izcīnīja sudraba medaļu, iegūstot 285 punktus. Šajā disciplīnā viņš piekāpās Samneram Peinam, kurš izcīnīja zelta medaļu. Savukārt 200 metru šaušanā ar militāro šauteni viņš nefinišēja.
Studentu Paradīze
2008. gads
2008. gadā "Studentu Paradīze" notika 18. septembrī. Pasākuma organizēšanā piedalījās četrpadsmit Latvijas augstskolas, kas kopā pulcēja vairāk kā 10 000 apmeklētājus. "Studentu Paradīze" kļuva par lielākajiem mācību gada atklāšanas svētkiem visā Baltijā apmeklētāju skaita ziņā. Pasākumu atklāja Latvijas valsts bijusī prezidente Vaira Vīķe-Freiberga, kā arī augstskolu rektori. Pasākumā uz trīs skatuvēm uzstājās piecpadsmit tādi Latvijas mūziķi, grupas un dīdžeji, kā Tumsa, Labvēlīgais Tips, Double Faced Eels, R.A.P., Ella, DJ Crash, DJ Gustavito, Triānas Parks un citi. Pasākumu vadīja Ufo. Darbojās arī Latvijas augstskolu izklaidējošie stendi. "Studentu Paradīzes" ietvaros tika rīkots arī Pre-party, kurā Latvijas augstskolu komandas sacentās rallijā ar pašu veidotiem braucamrīkiem. Šajā gadā tika izveidota arī „Studentu Paradīzes” himna. Pasākums tika pārraidīts arī tiešajā ēterā portālos studentuparadize.lv un draugiem.lv.
Holgers Nīlsens
Citas aktivitātes
Nīlsens arī tiek piedēvēta dalība pie sākotnējiem rokasbumbas noteiktumu izstrādes 1898. gadā, un 1932. gadā viņš attīstīja ārējo kardiopulmonālas reanimācijas formu.
Studentu Paradīze
2007. gads
Pasākums "Studentu Paradīze" pirmo reizi notika 2007. gada 13. septembrī, kad apvienojās deviņas Latvijas augstskolas. Pasākumu apmeklēja vairāk kā 5000 studentu. Šī pasākuma ietvaros tika rīkotas divas pasākuma daļas: dienas un nakts daļa. Dienas daļa bija publisks pasākums Esplanādē, kur studenti varēja apmeklēt projekta dalībaugstskolu informatīvos stendus. Vakara daļa notika trīs vietās vienlaicīgi — Sapņu Fabrikā jeb Heaven Disco (uzstājās grupas Tumsa, Gain Fast, Z-scars, vakara vadītājs Ufo), La Rocca jeb Club Disco un Studentu Klubā jeb Alternative Paradise (uzstājās grupas Dzelzs vilks, Ghetoo Zloba un "Cilvēks ar putniņu"). Pasākuma apmeklētājus sveica Latvijas augstskolu rektori.
"Studentu Paradīze 2007" saņēma Latvijas Studentu apvienības gada balvu nominācijā „Gada debija”, kas apliecināja projekta nozīmīgumu Latvijas studentu kultūras un izklaides dzīvē.
Ārējās saites
Kādreizējā mājaslapa
Bills Fingers
Bills Fingers (en; dzimis, miris ) bija amerikāņu komiksu rakstnieks, pazīstams sadarbībā ar Bobu Keinu kā DC Comics tēla Betmena autors. Izņemot Betmenu, Fingers bija viens no tādu DC Comics tēlu kā Džokera, Džeimsa Gordona, Robina, Sikspārņmeitenes un vairāku citu varoņu izveidotājs. 1994. gadā, par savu devumu komiksu industrijai, viņš tika ieviests Džeka Kirbija slavas zālē.
Ārējās saites
}
Dimmers
<mapframe text="Dimmers" width=300 height=300 zoom=12 > { "type": "ExternalData", "service": "geoshape", "ids": "Q688459" }
Dimmers (de) ir sekls ezers Vācijā, uz ziemeļaustrumiem no Osnabrikas. Aiz Šteinhūdermēra otrs lielākais Lejassaksijas ezers.
Jaudzemi (Rožkalnu pagasts)
Jaudzemi (arī Jaudzimi) ir ciems Vārkavas novada Rožkalnu pagastā. Atrodas pagasta ziemeļrietumu daļā 7,4 km no pagasta centra Rimicāniem, 14,8 km no novada centra Vecvārkavas un 193,3 km no Rīgas.
Apdzīvotā vieta atrodas netālu no autoceļa V682 (Špoģi–Arendole–Vecvārkava–Sīļi).
Ļenas rajons
Ļenas rajons ir Krievijas Arhangeļskas apgabala administratīvais rajons apgabala dienvidaustrumu daļā. Rajons robežojas ar Arhangeļskas apgabala Viļedas rajonu dienvidos, Kotlasas rajonu dienvidrietumos un Krasnoborskas rajonu rietumos, kā arī Komi republikas Udoras rajonu ziemeļos, Ustjvimas rajonu austrumos, Siktivdinas rajonu dienvidaustrumos un Sisolas rajonu dienvidaustrumos.
Rajona Urdomas pilsētciematā dzimis Lietuvas politiķis Viktors Uspaskihs (Viktoras Uspaskichas, 1959).
Līgatnes novada ciemu uzskaitījums
Šajā uzskatījumā apkopoti Līgatnes novada ciemi pēc Latvijas Ģeotelpiskās informācijas aģentūras datubāzes. Līgatnes novads sastāv no Līgatnes pagasta un Līgatnes pilsētas.
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Līgatnes pagasts
Līgatnes pagasta centrs atrodas Līgatnes pilsētā, kas ir arī novada centrs. Līgatnes novadā atrodas 10 ciemi, no tiem 1 lielciems, 2 vidējciemi, 5 mazciemi, 1 skrajciems un 1 aprūpes ciems.
Robijs Koltreins
Entonijs Roberts "Robijs" Koltreins (en, dzimis, miris ) bija skotu aktieris.
Vislabāk pazīstams ar Rubeusa Hagrida lomu Harija Potera filmu sērijā. Par šo lomu vienā no sērijas filmām "Harijs Poters un Filozofu akmens" (2001) tika nominēts BAFTA kino balvai. Piecas reizes nominēts BAFTA televīzijas balvai, no kurām trīs reizes šo balvu saņēma par lomu TV seriālā Cracker (1993—1996). Pazīstams arī ar Valentīna Žukovska lomu Džeimsa Bonda filmās "Zeltacs" un "Ar pasauli nepietiek" (The World Is Not Enough).
2006. gadā apbalvots ar Britu impērijas Virsnieku ordeni.
Gerlaks
Gerlaks var būt:
Ģipškartons
Ziemeļamerikā ģipškartons kļuva izplatīts 20. gadsimta vidū kā laiku un darbu ietaupoša alternatīva līstēm un apmetumam.
Vēsture Eiropā
Rīgā 1938. gadā tika uzcelta pirmā ģipškartona rūpnīca Eiropā — AS "Rīgas ģipsis". No fabrikas nosaukuma cēlies joprojām izmantojamais ģipškartona lokšņu nosaukums — rīģipsis.
Heģhātas apriņķis
Heģhātas apriņķis ir Ungārijas Baraņas meģes administratīvā iedalījuma vienība valsts dienvidos. Robežojas ar Baraņas meģes Komlo apriņķi dienvidaustrumos, Pēčas apriņķi dienvidos, Sentlērincas apriņķi dienvidos un Sigetvāras apriņķi dienvidrietumos, Šomoģas meģes Kapošvāras apriņķi ziemeļrietumos, kā arī Tolnas meģes Dombovāras apriņķi ziemeļos, Tamāšu apriņķi ziemeļaustrumos un Boņhādas apriņķi austrumos.
Stepju gazeles
Fosiliju atradumi liecina, ka stepju gazeles ir vecākā gazeļu grupa. Vecākās fosilijas ir atrastas Centrālāzijā un tās ir saglabājušās no pliocēna beigām un pleistocēna sākuma. Tajā laikā Centrālāzijā klimats bija maigāks, mitrāks un siltāks. Mūsdienu stepju gazeles ir pēcteces aizvēsturiskajai pliocēna gazelei Gazella sinensis, kuru medīja senie neolīta cilvēki Kukunora ezera krastā Ķīnā.
Izskats un īpašības
Stepju gazeles ir samērā nelieli, eleganti pārnadži ar graciozu ķermeņa uzbūvi, garām, tievām kājām un smalkām galvām. Tēviņi nedaudz lielāki nekā mātītes. Ragi ir tikai tēviņiem. Gazelēm ir raksturīgs ruds matojums, vēders gaišs, gandrīz balts. Ziemā kažoks izaug biezāks un garāks kā vasarā. Lielākā ģintī ir Mongolijas gazele (Procapra gutturosa), kuras augstums skaustā ir 84 cm. Salīdzinoši abām pārējām gazeļu sugām lielāko tēviņu augstums plecos ir apmēram 65 cm.
Gazeles ir ļoti ātri dzīvnieki un īsā distancē spēj sasniegt ātrumu ap 80 km/h, toties garā distancē spēj ilgstoši skriet ar ātrumu 48 km/h. Tās mājo stepē un pustuksnešos gan augstkalnu ielejās, gan zemieņu līdzenumos.
Gatve
Gatve ( — iela), arī aleja vai avēnija, ir iela vai bulvāris, kam abas puses apstādītas ar kokiem vai krūmiem. Agrāk latviski par gatvi dēvēja ganuceļu, parasti bija iežogots no abām pusēm.
Informātikā par gatvi sauc globālā tīmekļa dokumentu kopumu, kuros aprakstīti komerciālie produkti un pakalpojumi, ko parasti sniedz kāds atsevišķs interneta pakalpojumu sniedzējs.
Līga Meņģelsone
Līga Meņģelsone (dzimusi ) ir latviešu uzņēmēja un politiķe. Viņa ir bezpartijiska Latvijas veselības ministre Krišjāņa Kariņa valdības sastāvā. Pirms tam bijusi Latvijas Darba devēju konfederācijas (LDDK) ģenerāldirektore.
Dzīvesgājums
Dzimusi 1972. gada 31. maijā. Studēja Latvijas Kultūras akadēmijas kultūras menedžmenta bakalaura programmā, vēlāk starptautiskās ekonomiskās attiecības Latvijas Universitātē.
No 2001. līdz 2004. gadam L. Meņģelsone bija ziņu aģentūras “BNS Latvija” direktore, 2005. gadā — SIA “Mediju Grupa Tops” valdes locekle, 2008. un 2009. gadā AS “News Media Group+” valdes locekle un SIA “Telegraf” valdes priekšsēdētāja.
2011. gada augustā L. Meņģelsoni ievēlēja par Latvijas Darba devēju konfederācijas (LDDK) ģenerāldirektori.
2022. gadā decembra sākumā partiju apvienība "Apvienotais saraksts" viņu izvirzīja kā savu veselības ministra kandidāti. Šo amatu ieguva, Saeimai 14. decembrī apstiprinot Krišjāņa Kariņa 2. valdību.
Velta Čebotarenoka
Velta Čebotarenoka (dzimusi Velta Deglava, Rīgā) ir latviešu žurnāliste un sabiedriskā darbiniece, bijusī Latvijas Augstākās Padomes deputāte.
Dzīvesgājums
Mācījās Rīgas 3. vidusskolā, studēja LVU Filoloģijas fakultātē. Bijusi PSKP biedre.
1970. gadā filmējusies nelielā lomā populārajā PSRS filmā "Baltā tuksneša saule". Apprecējās ar fotomākslinieku Igoru Čebotarenoku un pārcēlās uz dzīvi Jūrmalā, Bulduros, strādāja par žurnālisti avīzē "Jūrmala".
Atmodas kustības laikā bija viena no Latvijas Tautas frontes Jūrmalas nodaļas dibinātājiem 1988. gadā. 1989. gadā izstājusies no PSKP. tajā pašā gadā ievēlēta par Jūrmalas Tautas deputātu padomes deputāti un priekšsēdētāja vietnieci. 1990. gadā V. Čebotarenoku ievēlēja par Latvijas Augstākās Padomes deputāti no 85. Jūrmalas vēlēšanu apgabala, 1990. gada 4. maijā viņa nobalsoja par Latvijas Republikas neatkarības atjaunošanu.
No 1993. līdz 1995. gadam V. Čebotarenoka bija viena no "Bankas Baltija" viceprezidentiem (otrs bija cits agrākais Augstākās Padomes deputāts Andris Puzo), pamatā nodarbojusies ar sponsorēšanas projektiem un reklāmām.
2017. gadā viņu ievēlēja par "4. maija deklarācijas kluba" prezidenti, klubs apvieno Latvijas Augstākās Padomes deputātus, kuri 1990. gada 4. maijā balsoja par Latvijas Republikas Neatkarības atjaunošanas deklarācijas pieņemšanu.
Apbalvojumi
2000. gadā V. Čebotarenoku apbalvoja ar trešās šķiras Triju Zvaigžņu ordeni un 1991. gada barikāžu dalībnieka piemiņas zīmi.
Davids Kovnackis
Davids Kovnackis (pl; dzimis ) ir Polijas futbolists, uzbrucējs, Polijas futbola izlases dalībnieks. Kopš 2020. gada spēlē Vācijas Bundeslīgas kluba Diseldorfas "Fortuna" sastāvā.
Sasniegumi
Lech Poznań
Teležnīki
Teležnīki ir ciems Baltinavas novadā. Atrodas novada austrumu daļā 9 km no novada centra Baltinavas un 260 km no Rīgas.
Apdzīvotā vieta atrodas netālu no autoceļa V479, pie pašas Latvijas—Krievijas robežas.
ASV—Meksikas karš
ASV—Meksikas karš  (en), saukts arī par Savienoto Valstu karu pret Meksiku (es) jeb vienkārši par Meksikas karu (Mexican War), bija bruņots konflikts starp Amerikas Savienotajām Valstīm un Meksiku laika posmā no 1846. gada aprīļa līdz 1848. gada februārim, kuru galvenokārt izraisīja abu valstu ģeopolitiskās intereses Teksasas teritorijā.
Kara rezultātā amerikāņi ieguva tiesības ne tikai uz Teksasu, bet arī uz plašām teritorijām ASV Rietumos, kas līdz tam piederēja Meksikai un stiepās līdz pat Klusajam okeānam. Jauniegūtās zemes vēlāk veidoja tādus štatus kā, piemēram, Ņūmeksiku, Arizonu, Kaliforniju, Nevadu un Jūtu, kā arī daļu no mūsdienu Vaiomingas un Kolorādo štatiem.
Baiki
Baiki ir ciems Dubnas pagastā, Augšdaugavas novadā. Atrodas 226 km attālumā no Rīgas.
Apdzīvotā vieta atrodas pie autoceļa P58.
Šāšda
Šāšda (hu) ir pilsēta Ungārijas dienvidos, Baraņas meģes Heģhātas apriņķa centrs.
Vēsture
Šāšda rakstos pirmoreiz minēta 1332. gadā. 1995. gadā ieguva pilsētas tiesības.
Heinrihs fon Štriks
Heinrihs Eduards Kārlis fon Strīks (Heinrich Eduard Karl von Stryk, 1873—1938) bija vācbaltiešu politiķis, Vidzemes bruņniecības landmaršals (1918—1919), Baltenlandes valsts izveides projekta autors.
Širvanšahu pils
Širvanšahu pils (az, fa) ir pils Baku, Azerbaidžānā.
Heinrihs fon Štriks
Dzīves gājums
Celies no Strīku dzimtas. Dzimis 1873. gada 16. jūlijā Vidzemes guberņas Pērnavas apriņķa Volvetu muižā (et, de) tās īpašnieka barona Aleksandra Oskara fon Štrika un viņa sievas Vilhelmīnes Frīderikes, dzimušas fon Kubes, ģimenē. Mācījās Tērbatas Kolmana privātģimnāzijā (1885—1890), studēja tieslietas Tērbatas Universitātē (1891—1893). Pēc studiju beigšanas bija Pērnavas apriņķa deputāts, miertiesnesis, auto un aero klubu biedrs. Pēc tēva nāves 1902. gadā kļuva par Volvetu muižas īpašnieku. 1905. gada 20. aprīlī salaulājās ar grāfieni Emmu fon Melinu. Pirmā Pasaules kara laikā it kā apgādājis vācu karaspēka vadību ar militāro informāciju, kas atviegloja tā iebrukumu Kurzemē.
Širvanšahu pils
15. gadsimtā pili uzcēla Širvanšahi (Širvanas valsts valdnieki). Pils kompleksā atrodas galvenā pils ēka, mošeja, mauzolejs, rezervuārs. UNESCO to ir aprakstījis kā "vienu no Azerbaidžānas arhitektūras pērlēm". Daļa no UNESCO Pasaules mantojuma sarakstā iekļautā objekta.
Heinrihs fon Štriks
Dzīves gājums
Kopš 1916. gada dzīvoja Stokholmā, kur nodibināja palīdzības biedrību baltiešiem. 1917. gadā šķīra laulību un salaulājās ar Irēni fon Keizerlingu. Pēc tam, kad Vācijas karaspēks 1918. gada sākumā okupēja Vidzemi un Igauniju, Heinrihs fon Štriks atgriezās dzimtenē un 1918. gada jūlijā tika ievēlēts par Vidzemes bruņniecības landmaršalu. Būdams amatā, vadīja vietējo opozīciju Vācijas impērijas augstākajai armijas virspavēlniecībai tās plānos Baltiju anektēt, Vidzemes bruņniecības diplomātiskais pārstāvis Berlīnē. Viens no Kurzemes hercogistes atjaunošanas projekta, pēc tam Baltijas valsts aktīvs virzītājs. 11. novembrī Baltijas hercogistes reģentu padome iecēla Štriku par ārlietu komisāru un 14. novembrī viņš devās uz Stokholmu sarunu sākšanai ar Antanti par Baltenlandes valsts izveidošanu. Latvijas brīvības cīņu sākumā viņš Regeringsgatanas ielā Stokholmā fon Štriks atvēra informācijas biroju, kurā aizcināja pieteikties brīvprātīgos stāties Latvijas zemessardzē un doties uz Latviju karot ar lieliniekiem. Biroja vadītājs leitnants Alfonss Engmans laikrakstam Stockholms Tidningen intervijā stāstīja, ka, spriežot pēc atsaucības, tuvākā pusgada laikā plānojot savervēt 10 000 brīvprātīgo. Biroja rīcībā esot ievērojamas skaidrās naudas summas, kas saņemtas no ziedotājiem Baltijā, esot arī lidmašīna, ar kuru grasoties lidot uz Kurzemi, lai pārbaudītu, kā iekārtosies pirmie 300 brīvprātīgie, kam drīzumā jāierodas Liepājā. Savukārt kreiso izdevums Folkets Dagblad aktīvi protestēja pret šādām aktivitātēm, pieprasot, lai varas iestādes slēdz biroju un vervēšana nekavējoties tiktu pārtraukta. Domājams, ka Vācijas izlūkdienestu organizētās Štrika sazvērestības skandāla dēļ 1919. gada 20. februārī bija spiests pamest dzimteni un apmetās uz dzīvi Berlīnē, kur norobežojās no politiskās dzīves.
Širvanšahu pils
No 1994. līdz 2006. gadam pils attēls atradās uz 10 000 Azerbaidžānas manatu banknotes, kopš 2006. gada — uz jaunās 10 manatu banknotes.
Heinrihs fon Štriks
Dzīves gājums
Miris 1938. gada 10. septembrī Neibrandenburgā, Vācijā.
Lubānas novada ciemu uzskaitījums
Šajā uzskatījumā apkopoti Lubānas novada ciemi pēc Latvijas Ģeotelpiskās informācijas aģentūras datubāzes. Lubānas novads sastāv no Indrānu pagasta un Lubānas pilsētas.
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Indrānu pagasts
Indrānu pagasta centrs atrodas Lubānā,kas ir arī novada centrs. Indrānu pagastā atrodas 16 ciemi, no tiem 1 vidējciemi, 12 mazciemi un 3 skrajciemi.
Šarls Garnjē
Šarls Garnjē (dzimis, miris ) bija franču arhitekts. Pazīstams kā Garnjē operas (Palais Garnier) Parīzē un Montekarlo operas ēku arhitekts.
Dzimis Parīzē, sīka uzņēmēja ģimenē. 1838. gadā sāka mācīties zīmēšanu un arhitektūru, strādādams arhitektūras birojos. No 1842. gada mācījās Nacionālajā Daiļo Mākslu augstskolā (École nationale supérieure des Beaux-Arts). Apmeklējis Romu un Grieķiju. Pēc atgriešanās Parīzē nodarbojās ar nelieliem projektiem un bija relatīvi mazpazīstams arhitekts, līdz 1861. gadā uzvarēja konkursā par jaunās Parīzes operas ēkas celtniecību. Rakstījis publicistiku un grāmatas par arhitektūru. Darbi Parīzē, Monako, Nicā un Bordigērā Itālijā.
Disaster Movie
Disaster Movie ir 2008. gada ASV komēdija, kuras režisori ir Džeisons Frīdbergs un Ārons Selcers. Filmā galvenās lomas attēlo Mets Lanters, Vanesa Minilo, Kima Kardašjana, Karmena Elektra un Nikola Pārkera. Filmas pirmizrāde notika.
Filmā galvenie varoņi cenšas izglābties no apokalipses. Filma saņēma negatīvus kritiķu un skatītāju vērtējumus un piecreiz tika nominēta Zelta avenes balvai.
Hruščova gāšana
Hruščova gāšana bija PSRS partijas un valdības vadītāja Ņikitas Hruščova mierīga atcelšana no amatiem un nosūtīšana pensijā 1964. gada 14. oktobrī. Valstī izveidojās kolektīvās varas modelis, kurā par ietekmīgāko izvirzījās Leonīds Brežņevs.
Priekšvēsture
Ap 1962.-1963. gadu bija skaidri redzamas vairākas Hruščova politikas neveiksmes (nebeidzamas pārtikas problēmas, strauja ekonomiskās izaugsmes palēnināšanās, Kubas raķešu krīze, konflikts ar Ķīnu), ko viņš būtu varējis pārdzīvot ar partijas atbalstu, taču arī to viņš sāka zaudēt. 1961. gadā pieņēma jaunus PSKP statūtus, kas partijas darbiniekiem ieviesa ieņemamo amatu maksimālos termiņus, bet 1962. gadā partiju sadalīja divās daļās, no kurām viena atbildēja par lauksaimniecību, bet otra par rūpniecību. Nestabilitāti augstākās varas ešelonā radīja arī Hruščova runas par vēlmi pēc kāda laika doties pensijā. Tas nevarēja neizraisīt cīņu par varu.
Hruščovs tautā pakāpeniski kļuva par izsmiekla objektu. Pēc dievam līdzīgā Staļina varas Hruščova vienkāršais un rupjais stils sākotnēji bija populārs, taču drīz sāka valsti apkaunot. Viņa oficiālo runu krājumos sākās cenzēšana, dzēšot daudzo pārspīlēto solījumu ieviešanas termiņu gadus. Sliktās ražas noveda pie maizes trūkuma un gaļas cenu paaugstināšanas par 30%. 1963. gadā bada novēršanai nācās iepirkt graudus ASV un Kanādā. Vairākās pilsētās izcēlās asiņaini nemieri. Labklājību iegūt sākušos kolhozniekus neapmierināja personīgo zemes gabalu samazināšana un mājlopu turēšanas ierobežojumi. Pēc 1961. gadā uzsāktās straujās destaļinizācijas 1962. gada beigās Hruščovs rupji vērsās pret radošo inteliģenci, biedējot ar jauniem ierobežojumiem.
1963. gadā CK otro sekretāru Frolu Kozlovu ķēra sirdstrieka un jūnijā viņa pienākumus uzticēja Leonīdam Brežņevam un no Kijivas atsauktajam CK sekretāram Nikolajam Podgornijam, kas arī kļuva par sazvērestības galvenajiem vadītājiem. Tas, ka sazvērestībā iesaistījās pārstāvji no visiem partijas grupējumiem, apliecināja Hruščova vājumu. Svarīgākie organizētāji bija PSRS AP Prezidija priekšsēdētājs (formāli valsts galva) un vēlāk PSKP otrais sekretārs Leonīds Brežņevs un prezidija loceklis, Hruščova vietnieks Nikolajs Podgornijs, Krievijas AP Prezidija priekšsēdētājs Nikolajs Ignatovs, VDK priekšsēdētājs Vladimirs Semičastnijs. Brežņevs, Podgornijs un Aleksejs Kosigins jau Staļina laikā bija sasnieguši augstākos amatus. Kosigins bija Staļina vietnieks valdībā, Brežņevs 1952. gadā ievēlēts Prezidijā. Mihailam Suslovam bija uzticēta partijas propagandas kontrole un ideoloģija. VDK vadītājs Semičastnijs un bijušais VDK vadītājs Aleksandrs Šeļepins, kas bija iecelts par CK sekretāru, nāca no komjaunatnes, pēc Hruščova veiktās veco NKVD veterānu tīrīšanas no amatiem. Podgornijs bija partijas vadītājs Ukrainas PSR, kas bija arī Hruščova varas bāze. Ignatovs 1957. gadā bija nodrošinājis CK vairākuma atbalstu Hruščovam cīņā pret antipartejisko grupu.
Slepenās sarunas
Sarunas sākās 1964. gada sākumā, Brežņevam un Podgornijam individuāli noskaidrojot citu Prezidija locekļu un CK sekretāru viedokļus par iespēju gāzt Hruščovu. Viņus atbalstīja Prezidija loceklis Mihails Suslovs, Aizsardzības ministrs Rodions Maļinovskis un Hruščova pirmais vietnieks valdībā Aleksejs Kosigins. 11. jūlijā Hruščovs Brežņeva vietā par Prezidija priekšsēdētāju iecēla Anastasu Mikojanu, publiski apvainotajam Brezņevam atstājot CK sekretāra pienākumus.
Sarunām palīdzēja tas, ka Hruščovs nedēļām ilgi atradās ārzemju vizītēs vai braucienos pa valsti, kremli atstājot bez kontroles, vienlaikus ierobežojot savu vietnieku tiesības pieņemt svarīgus lēmumus. Tika traucēts valsts vadīšanas darbs. 1964. gada vasaras atvaļinājumu laikā sazvērestības dalībnieki sanatorijās varēja brīvāk vervēt atbalstītājus partijas otrā līmeņa vadītāju vidū, kas veidoja CK vairākumu. Sarunā ar Semičastniju Brežņevs esot ierosinājis idejas, ka Hruščovu varētu arestēt, vai noindēt. Bija ideja, ka viņa lidmašīnu varētu uzspridzināt.
Hruščovam ienāca ziņas par sazvērestību, taču tā vietā, lai veiktu izmeklēšanu un saprastu, ka viņš ir zaudējis visu atbalstu, viņš tās ignorēja, uzskatot, ka tik dažādu uzskatu cilvēku iesaistīšanās sazvērestībā nav ticama. 11. oktobrī Hruščovs esot solījis pēc dažām dienām atgriezties Maskavā un veikt tīrīšanu partijas vadībā, kas šajā brīdī jau diez vai bija iespējams. Uzzinot par šo zvanu, no vizītes VDR atgriezās Brežņevs un no Moldāvijas PSR Podgornijs.
Atcelšana
13. oktobrī Hruščovu un Mikojanu lidostā ierastās Prezidija delegācijas vietā sagaidīja vienīgi Semičastnijs. 15:30 sākās Prezidija sēde, kuru joprojām vadīja Hruščovs. Pirmais runāja Brežņevs, kurš izklāstīja neapmierinātību partijā. Hruščovs sākotnēji atteicās brīvprātīgi iesniegt atlūgumu, un piedāvāja turpināt savu darbu. Pēc tam ar kritiku uzstājās pārējie Prezidija locekļi, sapulcei turpinoties līdz vēlai naktij. 14. oktobra rītā sapulce atsākās, un Hruščovs beidzot piekrita atkāpties. Viņš teica: "Priecājos, beidzot partija ir izaugusi un var kontrolēt jebkuru cilvēku. Savācāties un smērējat mani sūdiem, un es nevaru iebilst." Pieklājības pēc par PSKP pirmo sekretāru Brežņevs vispirms piedāvāja ievēlēt Podgorniju, pēc kura atteikšanās šo amatu uzticēja Brežņevam.
Atšķirībā no 1957. gada, kad Hruščovu atcēla Prezidijs, bet CK plēnums nobalsoja par atstāšanu amatā, šoreiz viņa atcelšanu atbalstīja arī CK plēnums, kas bija tiesīgs lemt par partijas vadītāju. Plēnumā, kas sākās 14. jūnija vakarā, ar galveno kritikas runu uzstājās Suslovs, apvainojot Hruščovu jauna personības kulta radīšanā, tautsaimniecības nepareizā vadīšanā, nepieņemamā attieksmē pret pārējiem partijas vadītājiem un citos pārkāpumos. Hruščovs atteicās no iespējas uzstāties. Plēnums vienbalsīgi nobalsoja par viņa nosūtīšanu pensijā sakarā ar veselības pasliktināšanos. Par pirmo sekretāru ievēlēja Brežņevu, bet par valdības vadītāju Kosiginu. Sapulce notika bez papildus drošības līdzekļiem. Maskavā neparādījās armija, kremlis bija atvērts tūristiem. Vēl 14. un 15. oktobrī padomju presē galvenā ziņa bija trīs padomju kosmonautu lidojums ar Voshod-1, Hruščovu pieminot minimāli.
Pēc gāšanas
16. oktobrī publicēja īsu informāciju par Hruščova došanos pensijā veselības pasliktināšanās dēļ un jaunajiem valsts vadītājiem. 30. oktobrī Suslova runas tekstu izsūtīja partijas nodaļu vadītājiem, taču publiski pret Hruščovu nekāda kritikas kampaņa netika veikta, viņš vienkārši pazuda no sabiedrības. Sākās viņa portretu un citātu novākšana, turpmāk publikācijās viņu nepieminēja vispār.
Kā īpašas šķiras pensionārs, Hruščovs saglabāja māju un vasarnīcu, piekļuvi īpašajai nomenklatūras poliklīnikai, automašīnu "Volga" un salīdzinoši lielu 500 rubļu pensiju. Viņa pārvietošanās brīvība bija ierobežota, un viņš atradās VDK uzraudzībā. Hruščovs nodarbojās ar dārza darbiem un pēc ilgstošas depresijas dažus gadus vēlāk sāka magnetofona lentē ierakstīt savus memuārus, kurus izdevās izvest no PSRS un 1970. gadā publicēt Rietumos.
Valstī atjaunojās kolektīvās varas modelis. Sākotnēji par īslaicīgu vadītāju uzskatītais Brežņevs gadu laikā nostiprināja savu varu, ko pastiprināja viņa dzīves pēdējos gados izvērstais Brežņeva personības kults, kas gan vairāk bija vērsts uz viņa patmīlības apmierināšanu. 1965. gadā Podgornijs ieņēma formālo valsts galvas amatu, vadot AP Prezidiju līdz 1977. gadam, kad Brežņevs panāca viņa nosūtīšanu pensijā un pats ieguva šo amatu. Suslovs bija partijas galvenais ideologs līdz pat savai nāvei 1982. gadā. Kosigins, kas pirmajos varas gados veica ekonomikas reformas un pārstāvēja valsti starptautiski, pakāpeniski tika atspiests uz otro plānu, nespēja novērst pieaugošo ekonomikas stagnāciju un tika atbrīvots no amata neilgi pirms nāves 1980. gadā.
Peskoveģetārisms
Peskoveģetārisms ir uzturs, kas ietver zivis un citus jūras produktus, bet ne citu dzīvnieku gaļu. Tie, kam ir pesketāriešu vai pollotāristu uzturs, mēdz definēt "gaļu" kā zīdītājiem piederošus muskuļaudus un identificējas kā veģetārieši. Lielākā daļa pesketāru ir ovolaktoveģetārieši, kas savai diētai pievieno zivis un jūras veltes, kuras nesatur citas gaļas. Tādas grupas kā veģetāriešu biedrība, skaidro, ka šāds uzturs, kas satur šādus pārtikas produktus, nav veģetārisms.
Emeralda sala
Emeralda sala (en — ‘Smaragda sala’) ir Kanādai piederoša neapdzīvota sala Kanādas Arktiskajā arhipelāgā. Administratīvi pieder Ziemeļrietumu Teritorijām.
Ģeogrāfija
Sala izvietojusies Kanādas Arktiskā arhipelāga rietumos. Ietilpst Perija salu grupā, kas savukārt pieder Karalienes Elizabetes salu grupai. Atrodas starp Makenzi Kinga salu ziemeļos, Melvila salu dienvidos un Prinča Patrika salu rietumos. Valda arktiska tuksneša klimats, tundra.
Vēsture
Salu 1853. gadā atklāja viens no Džona Franklina pazudušās ekspedīcijas meklēšanas dalībniekiem, britu jūras virsnieks un polārpētnieks Frensiss Leopolds Maklintoks. Nosaukta pēc asociācijas ar blakus esošo Prinča Patrika, Konautas un Straternas hercoga, salu. Konauta un Straterna bija britu monarha trešā dēla ceremoniālie valdījumi Īrijā, kuru savukārt nereti poētiski dēvē par Zaļo vai Smaragda salu.
Jans Bednareks
Jans Kacpers Bednareks (pl; dzimis ) ir Polijas futbolists, aizsargs, Polijas futbola izlases dalībnieks. Kopš 2022. gada spēlē Anglijas Premjerlīgas kluba Aston Villa sastāvā, kas viņu īrē no Southampton FC.
Štriki
Štriki (de) ir sena vācbaltiešu dzimta, kas Livonijā zināma kopš 16. gadsimta un bija ierakstīta Vidzemes bruņniecības (1745) un Igaunijas bruņniecības (1881) matrikulās.
Vēsture
Štriku dzimta cēlusies no Vilhelma Fogeta (Voget), kas saukts par Štriku (Striek, miris pēc 1461). Viņa mazmazdēls Heinrihs Štriks (miris pēc 1578) iestājās Livonijas ordenī un bija Narvas cietokšņa hauptmanis. Pēc ordeņa sekularizācijas 1562. gadā viņam izlēņoja 35 zemnieku saimniecības Helmetas pils un Trikātas pils draudžu novados. Zviedru Vidzemes laikā dzimtas atzars pārcēlās uz dzīvi Zviedrijā.
Štriku muižas
1919. gadā Štrikiem piederēja šādas muižas: Morsel, Palla, Arras, Wangenküll, Groß Köppo, Tignitz mit Kersel, Pollenhof, Woidoma, Wetzlershof mit Hawa, Moiseküll mit Kirbelshof, Luhde Großhof, Owerlack, Korküll, Assuma, Fölk, Haynasch, Hohensee, Helmet, Felix, Lehowa, Meeks un Alt Nursie.
Gerlaks (Rožkalnu pagasts)
Gerlaks (arī Džerlaks, Gerlaka ezers, Gerlaku ezers) ir stipri aizaudzis noteces ezers Preiļu novada Rožkalnu pagasta ziemeļrietumos, Krievu purvā.
Dibens - dūņains, siekstains. Krasti zemi, vietām slīpi. No ezera iztek grāvis uz Daugavu. Ūdens krāsa - brūnūdens. Makrofīti - niedres, grīšļi, kosas, puplakši un lēpes. Ezerā dzīvo līdakas un asari.
Sniegotās ziemās novērota zivju slāpšana.
Springfīlda (Masačūsetsa)
Springfīlda (en) ir pilsēta Masačūsetsā, ASV. Hampdenas apgabala administratīvais centrs. Atrodas Konektikutas krastā.
Ar vairāk nekā 153 tūkstošiem iedzīvotāju šī ir trešā lielākā pilsēta štatā un ceturtā lielākā Jaunanglijā. Masačūsetsas Konektikutas ielejas ekonomikas un kultūras centrs. Mūsdienās galvenie ienākumu avoti ir veslības aprūpe, apdrošināšana un citi pakalpojumi. Pilsētā atrodas Merriam-Webster galvenā mītne, 1885. gadā dibinātā Springfīldas koledža. Džeimss Neismits pilsētā izgudroja basketbolu, mūsdienās te atrodas viņa vārdā nosauktā Basketbola slavas zāle.
Jaunanglija
Jaunanglija (en) ir reģions ASV ziemeļaustrumu daļā, kurš sastāv no sešiem štatiem — Meinas, Ņūhempšīras, Vērmontas, Masačūsetsas, Rodailendas un Konektikutas. Jaunanglija robežojas ar Atlantijas okeānu, Kanādu (Kanādas Jūras provinces un Kvebeka) un Ņujorkas štatu.
Vieni no pirmajiem Eiropas kolonistiem no Anglijas Jaunanglijā apmetās 1620. gadā, izveidojot Plimutas koloniju. Pēc desmit gadiem, 1630. gadā, uz ziemeļiem no Plimutas kolonijas puritāņi izveidoja Masačūsetsas līča koloniju Bostonā. Nākamo 130 gadu laikā Jaunanglija piedalījās četros franču un indiāņu karos, līdz briti Ziemeļamerikā uzvarēja frančus un to sabiedrotos pamatiedzīvotājus. 18. gadsimta beigās Jaunanglijas kolonijas uzsāka pretošanās kustību Lielbritānijas parlamenta mēģinājumiem ieviest jaunus nodokļus bez kolonistu piekrišanas. Bostonas tējas dzeršana bija viens no protestiem, kurš saniknoja Lielbritāniju. Tā atbildēja ar rīkojumu, kas atcēla kolonijas pašpārvaldes tiesības. Tas 1775. gadā noveda pie atklātas karadarbības un britu izdzīšanas no Jaunanglijas 1776. gadā, kā arī neatkarības deklarācijas 1776. gada jūlijā.
Jaunanglijā parādījās pirmās kustības amerikāņu literatūrā, filozofijā un izglītībā. Reģionam bija nozīmīga loma verdzības atcelšanā un tas bija pirmais reģions ASV, kurā tika ieviesti industriālās revolūcijas sasniegumi. Šobrīd Jaunanglija ir izglītības, augsto tehnoloģiju, apdrošināšanas un medicīnas centrs. Bostona ir tā kultūras, finansiālais, izglītības, medicīnas un transporta centrs.
Seko man!
"Seko man" ir 1999. gadā izdota Latvijas filma. Filmas režisore ir Una Celma.
Sižets
Latviešu meitene Brigita nolemj atbildēt uz iepazīšanās sludinājumu, kuru avīzē publicējis zviedru kungs Larss. Larsa dzīvi līdz šim diktējusi viņa māsa Agnete. Kāds latviešu jauneklis dodas uz Zviedriju, lai vestu pie prāta savu draudzeni Brigitu un satiek Agneti. Zviedru vecpuisis brauc uz Latviju, lai nepazaudētu iepriekš satikto meiteni. Lai arī neviens neiegūst to, pēc kā sākotnēji tiecies, tomēr abus izveidojušos pāru var nosaukt par gandrīz laimīgiem.
Lielais Ēģiptes muzejs
Lielais Ēģiptes muzejs (ar al-Matḥaf al-Maṣriyy al-Kabīr), zināms arī kā Gīzas muzejs, ir arheoloģijas muzejs, ko būvē Gīzā, Ēģiptē. Tajā atradīsies senās Ēģiptes artefakti, tostarp visa Tutanhamona kolekcija, un tas būs lielākais arheoloģijas muzejs pasaulē. Daudzas kolekcijas izstādīs pirmo reizi. Muzejs atrodas uz zemes gabala aptuveni 480 000 kvadrātmetru, kas atrodas aptuveni 2 kilometru attālumā no Gīzas piramīdu kompleksa, un uzcelts kā daļa no jaunā Gīzas plato ģenerālplāna Giza 2030.
Muzeju uzcēla Beļģijas BESIX un Ēģiptes Orascom Construction kompānijas kopuzņēmums. Muzeju bija plānots atvērt 2023. gada februārī, bet joprojām tas nav pieejams plašai publikai.
Bakani
Bakani (agrāk arī Bokani) ir ciems Dzelzavas pagastā, Madonas novadā. Atrodas 197 km attālumā no Rīgas.
Ciema apkārtnē atrodas Bakans.
Reihenbaha grīslis
Reihenbaha grīslis (la) ir reta, nepietiekami izpētīta grīšļu dzimtas suga. Savvaļā tā ir sastopama Centrāleiropā un Rietumeiropā. Latvijā sastopama ļoti reti — tikai Kurzemē, priežu (galvenokārt piejūras) mežos un upju krastu nogāzēs sausās, smilšainās vietās, arī sausieņu pļavās pārsvarā jūras tuvumā.
Sugu apdraud biotopu saimnieciska pārveidošana retajās atradņu vietās, tādēļ suga ir ierakstīta Baltijas jūras reģiona Sarkanajā grāmatā un Latvijas Sarkanajā grāmatā 3. kategorijā.
Apraksts
Reihenbaha grīslis ir daudzgadīgs, 20-45 cm garš lakstaugs, kurš pieder vienādvārpu grīšļu grupai.
Augam ir raksturīgi tievi, gari sakneņi. Tas veido skraju, irdenu ceru. Lapas ir šauri lineāras, aptuveni 0,2-0,4 cm platas, zaļas, noliekušās, atrodas pie pamata un ir garākas nekā stublājs. Raksturīga īpatnēja, slāņaina vārpiņu uzbūve: visām vārpiņām vidū ir sievišķie ziedi, bet augšdaļā un apakšdaļā — vīrišķie ziedi. Ziedkopa ir blīva, ar 4—8 vārpiņām. Sievišķo ziedu plēksnes ir olveidīgas, rūsas brūnas, vidus šķautne gaišāka, plēksnes gals smails, īsākas nekā pūslītis. Augļa pūslītis ir lancetisks, 0,5-0,6 cm garš, rievains, spārnains, spārns šaurs, sākas no pūslīša apakšdaļas. Sašaurinājums divzobainā knābītī ir pakāpenisks. Nereti novērojama drīksnu zarošanās. Latvijā pūslīši bieži ir neauglīgi vai arī aizmeties auglis nenogatavojas. Zied jūnijā un jūlijā.
Staņislavs Čēmis
Staņislavs Čēmis jeb Staņislavs Čemis (1905—1944) bija Daugavpils atslēdznieks, Tautas Saeimas (1940) un Latvijas PSR Augstākās Padomes deputāts (1940-1941) no Latgales vēlēšanu apgabala.
Blansko
Blansko (cz) ir pilsēta Čehijā, Dienvidmorāvijas apgabala Blansko apriņķa centrs.
Staņislavs Čēmis
Dzimis 1905. gada 4. martā (pēc vecā stila) Daugavpilī Sventes pagasta zemnieku Ludviga un Elizabetes Čēmu ģimenē
Blansko
Vēsture
Rakstos pirmoreiz minēta 1136. gadā, bet kā pilsēta attīstījās no 1277. gada. Ilgu laiku pilsēta atradās Hābsburgu impērijas sastāvā. No 1766. gada — Zalmu dzimtas īpašums. No 1918. gada — Čehoslovākijā. Kopš 1993. gada — Čehijā.
Staņislavs Čēmis
Pirmā pasaules kara laikā devās bēgļu gaitās uz Krieviju un Ukrainu. 1919. gadā atgriezās dzimtenē, kopš 1923. gada strādāja par atslēdznieka palīgu Daugavpils dzelzceļa darbnīcās. Pēc Latvijas okupācijas ievēlēts dzelzceļu strādnieku arodbiedrības valdē un t.s. Tautas Saeimā. Kā Sarkanās armijas seržants kritis 1944. gada 3. augustā kaujās Latvijas teritorijā. Apglabāts Rudzātu padomju armijas karavīru brāļu kapos.
Blansko
Ekonomika
Pilsētā atrodas ķīmiskās un celtniecības rūpniecības uzņēmumi.
Tūrisms
Netālu no pilsētas atrodas Morāvijas karsta Macohas aiza (Propast Macocha).
Cilvēki
Blansko ir čehoslovāku diskmetēja Ludvīka Daņeka (Ludvík Daněk, 1937—1998) dzimtā pilsēta.
Naukšēnu novada ciemu uzskaitījums
Šajā uzskatījumā apkopoti Naukšēnu novada ciemi pēc Latvijas Ģeotelpiskās informācijas aģentūras datubāzes. Naukšēnu novads sastāv no Ķoņu un Naukšēnu pagastiem. Pēc LĢIA datiem Naukšēnu novada teritorijā atrodas 11 ciemi.
Uzskatījumā attēloti tikai tie ciemi, kas pašlaik pastāv vai ir daļēji izzuduši.
Ķoņu pagasts
Ķoņu pagasta centrs atrodas Ķoņos. Ķoņos pagastā atrodas 4 ciemi, no tiem 1 vidējciems un 3 mazciemi.
Naukšēnu pagasts
Naukšēnu pagasta centrs atrodas Naukšēnos, kas ir arī novada centrs. Naukšēnu pagastā atrodas 7 ciemi, no tiem 1 lielciems un 6 mazciemi.
Astrobioloģija
Termins eksobioloģija, kuru pirmais ierosināja ASV molekulārbiologs Džošua Lederbergs, ir līdzīgs, bet konkrētāks — tā meklē dzīvību ārpus Zemes un ārpuszemes vides ietekmi uz dzīvības formām.
Astrobioloģija izmanto fizikas, ķīmijas, astronomijas, bioloģijas, molekulārās bioloģijas, ekoloģijas, planetoloģijas, ģeoloģijas un citu zinātņu metodes. Astrobioloģija pēta arī dzīvību ekstrēmās vidēs (augstā vai zemā temperatūrā, augstā spiedienā okeānu dziļumā vai retinātā gaisā, skābā vai sārmainā vidē) uz Zemes, tādējādi paplašinot iespējamās dzīvības robežas ārpus Zemes.
NASA interese par eksobioloģiju sākās līdz ar ASV kosmiskās programmas sākšanos. 1960. gadā NASA izveidoja Eksobioloģijas programmu, kura mūsdienās turpinās kā Astrobioloģijas programma. 1971. gadā NASA izveidoja SETI programmu, meklējot radiosignālus, kurus varētu būt sūtījušas ārpuszemes civilizācijas. 1970. gados realizētā Viking programma iekļāva iespējamu dzīvības pēdu meklēšanu uz Marsa. Vēlākās Marsa misijās arī ir uzstādīti instrumenti dzīvības pēdu un dzīvībai piemērotu apstākļu (ūdens) meklēšanai.
Balalaiki
Balalaiki ir ciems Ciblas pagastā, Ludzas novadā. Atrodas 285 km attālumā no Rīgas.